ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
ভারতরত্ন পণ্ডিত গোবিন্দ বল্লভ পন্থের মূর্তিতে পুষ্পার্ঘ্য অর্পণ
নতুন দিল্লি, ২৭শে জানুয়ারী, ২০২১
নতুন দিল্লির পণ্ডিত পন্থ মার্গের ভারতরত্ন পণ্ডিত গোবিন্দ বল্লভ পন্থের মূর্তিতে আজ মালা দিয়ে শ্রদ্ধা জানিয়েছেন কেন্দ্রীয় আবাসন ও নগর বিষয়ক মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী। অনুষ্ঠানে কেন্দ্রীয় মন্ত্রী ভারতের স্বাধীনতা সংগ্রামের পণ্ডিত গোবিন্দ বল্লভ পন্থের ভূমিকার কথা তুলে ধরেন। তিনি বলেন, ভারতরত্ন শ্রী পণ্ডিত গোবিন্দ বল্লভ পন্থের জীবনযাত্রা এবং দর্শন প্রতিনিয়ত দেশবাসীকে উদ্বুদ্ধ করে, যা সমাজ ও দেশের অগ্রগতির ক্ষেত্রে বিশেষ সাহায্য করে চলেছে। শ্রী পুরী জানান, ভারতরত্ন শ্রী পণ্ডিত গোবিন্দ বল্লভ পন্থের মূর্তিটি চার্চ রোড, লোকসভা মার্গ এবং পণ্ডিত পন্থ মার্গ মোড় ঘুরে নতুন জায়গায় প্রতিস্থাপন করা হয়েছে। এই মহান দেশনায়কের প্রতি সম্মান জানাতে স্থানটিকে নতুন ভাবে সাজিয়ে তোলা হয়েছে। এদিন, এই মাল্যদান অনুষ্ঠানে উপস্থিত ছিলেন, গোবিন্দ বল্লভ পন্থ স্মারক সোসাইটির চেয়ারপার্সন শ্রীমতী ইলা পন্থ, সংস্থার উপদেষ্টা শ্রীমতী কুলসুম নূর সাইফুল্লাহ, সম্পাদক সহ বিশিষ্ট ব্যক্তিবর্গ।
শ্রী পুরী জানান, প্রধানমন্ত্রী শ্রী নরেন্দ্র মোদী, এমন এক “নতুন ভারত” –এর পরিকল্পনা করেছেন, যেখানে দেশের সমৃদ্ধশালী ইতিহাস ও ঐতিহ্যকে সংরক্ষণ করে তোলা সম্ভবপর হচ্ছে । দেশের স্বাধীনতা সংগ্রামীদের যথাযথ সম্মান প্রদান, ঐতিহ্যশালী ইতিহাস, স্থাপত্য – বৈচিত্র এবং সংস্কৃতিকে রক্ষা করার জন্য প্রয়োজনীয় পরিকাঠামো গড়ে তোলার লক্ষ্য নেওয়া হয়েছে।
পূর্বে ভারতরত্ন শ্রী গোবিন্দ বল্লভ পন্থের মূর্তিটি রাইসিনা রোড এবং রেডক্রস রোডের সংযোগ স্থলে রাইসিনা রোড সার্কেলের কাছে ছিল। নতুন সংসদ ভবন নির্মাণ নক্সার মধ্যে এই মূর্তিটি পড়ে এবং এটি স্থানান্তরিত করার প্রয়োজন হয়। সেকারণে পণ্ডিত ভারতরত্ন শ্রী গোবিন্দ বল্লভ পন্থের মূর্তিটি নতুন জায়গায় স্থাপন করা হয়েছে এবং স্থানটিকে নতুন রূপে সাজিয়ে তোলা হয়েছে।
১৯৬৬ সালে রাষ্ট্রপতি ড. এস রাধাকৃষ্ণণ, নতুন দিল্লিতের পণ্ডিত পন্থের মূর্তিটি স্থাপন করেন। গোবিন্দ বল্লভ পন্থ স্মারক সোসাইটি গঠন করে দেশজুড়ে একাধিক স্মারক অনুষ্ঠানের আয়োজন করা হয়। বছরের পর বছর এর প্রধান হিসাবে দায়িত্ব পালন করেছেন রাষ্ট্রপতি এবং প্রধানমন্ত্রী। বর্তমানে পণ্ডিত পন্থের পুত্রবধূ তথা দ্বাদশ লোকসভার প্রাক্তন সাংসদ সদস্য শ্রীমতী ইলা পন্থ এই সোসাইটির সভাপতির দায়িত্ব পালন করছেন।
ভারতরত্ন পণ্ডিত গোবিন্দ বল্লভ পন্থ, ১৯৪৬ থেকে ১৯৫৪ পর্যন্ত উত্তর প্রদেশের প্রথম মুখ্যমন্ত্রী এবং ১৯৫৫ থেকে ১৯৬১ পর্যন্ত কেন্দ্রীয় স্বরাষ্ট্র মন্ত্রী হিসাবে দায়িত্ব পালন করেছেন। জনপরিষেবা ক্ষেত্রে অসামান্য কাজের জন্য ১৯৫৭ সালে তাঁকে সর্বোচ্চ অসামরিক পুরষ্কার ভারতরত্ন সম্মানে ভূষিত করা হয়। তিনি রাজ্যসভার দলনেতা হিসেবেও কাজ করেছেন। পণ্ডিত পন্থের জন্ম উত্তরাখন্ডের আলমোরায়। এলাহাবাদ বিশ্ববিদ্যালেয়ের মুড়ি কলেজ থেকে বিএ  হিসেবে স্নাতক ডিগ্রী অর্জন করেন। জমিদারী ব্যবস্থা অবসান, বনাঞ্চল রক্ষা, নারীর অধিকার, প্রান্তিক মানুষের জীবন জীবিকা রক্ষার মতো একাধিক গুরুত্বপূর্ণ ক্ষেত্রে তিনি কাজ করেছেন। দেশের মানুষের গণতান্ত্রিক ক্ষমতায়নে তিনি আজীবন কাজ করে গেছেন।
প্রতিরক্ষামন্ত্রক
কোভিড-১৯ এর প্রেক্ষিতে লাল কেল্লায় আগামীকাল স্বাধীনতা দিবস উদযাপনে প্রতিরক্ষা মন্ত্রকের বিশেষ ব্যবস্থাপনা
নতুনদিল্লি, ১৪ই আগস্ট, ২০২০
প্রতিরক্ষা মন্ত্রক লাল কেল্লায় ১৫ই আগস্ট ২০২০ স্বাধীনতা দিবস উপলক্ষ্যে জাতীয় পতাকা উত্তোলন অনুষ্ঠানের আয়োজন করছে। তবে কোভিড-১৯ এর কারণে সতর্ক অবস্থায় এই জাতীয় অনুষ্ঠানটি যাতে পবিত্রতা ও মর্যাদা রক্ষা করে আয়োজন করা যায়, সেই ব্যবস্থা করা হচ্ছে।
• মানুষ যাতে বাধাহীন ভাবে ঢুকতে পারেন, সেদিকে নজর রাখা হচ্ছে। তাঁদের বসার জায়গায় কার্পেট এবং ফুল দিয়ে সাজানো হবে। কোন লাইন যেন না হয় এবং বসার জায়গায় যথেষ্ট দূরত্ব থাকে সেটি নিশ্চিত করা হয়েছে। গাড়িগুলি যেন নির্বিঘ্নে পার্ক করা যায় তার জন্য যথাযথ ব্যবস্থা করা হয়েছে।
• গার্ড অফ অনার দলের সদস্যদের সতর্কতামূলক ব্যবস্থা হিসেবে কোয়ারান্টাইনে রাখা হয়েছে।
• অনুষ্ঠানে যে কোন অতিথি অন্যের থেকে ২ গজ দূরে বসবেন।
• আমন্ত্রিত অতিথিরাই এই অনুষ্ঠানে যোগদান করতে পারবেন। যাঁদের কাছে আনুষ্ঠানিক আমন্ত্রণ পত্র নেই, তাঁদের অনুষ্ঠানস্থলে না আসার অনুরোধ জানানো হয়েছে। আধিকারিক, কূটনীতিবিদ, বিশিষ্ট ব্যক্তিবর্গ, সংবাদমাধ্যমের প্রতিনিধিরা সহ প্রায় চার হাজার জনের কাছে আমন্ত্রণ পাঠানো হয়েছে।
• নিরাপত্তার কথা বিবেচনা করে জ্ঞানপথে শুধু জাতীয় সমর শিক্ষার্থীদের দর্শক হিসেবে আমন্ত্রণ জানানো হয়েছে। স্কুলের ছাত্রছাত্রীরা এবার থাকবে না।
• কোভিড সংক্রান্ত নিরাপত্তার দিকটি বিবেচনা করে প্রতিটি আমন্ত্রণপত্রে কোভিডের বিষয়ে পরামর্শ দেওয়া হয়েছে। অনুষ্ঠান শেষে সকলকে ধৈর্য ধরে বসে থাকতে বলা হয়েছে। ধারাবিবরণীর জায়গা থেকে নির্দিষ্ট সময় পর পর এ সংক্রান্ত নির্দেশ দেওয়া হবে। সেই মত অনুষ্ঠানস্থল থেকে বের হবার পরামর্শ দেওয়া হয়েছে। ট্রাফিক পুলিশকেও এ বিষয়ে সতর্ক থাকতে বলা হয়েছে। আমন্ত্রিত সকলকে এই বিষয়ে সহযোগিতা করতে অনুরোধ করা হয়েছে।
• সবধরণের সাবধানতা অবলম্বন করে সামাজিক দূরত্ব অবলম্বন করে আনুষ্ঠানিক কুচকাওয়াজ হবে।
• চারটি জায়গায় মেডিক্যাল বুথ বসানো হবে। একটি দুর্গের প্রাকারের কাছে, ১টি মাধবদাস পার্কে ও ২টি ১৫ই আগস্ট পার্কের কাছে। অনুষ্ঠানে ঢোকার সময় কারো যদি কোভিড-১৯ সংক্রান্ত লক্ষণ দেখা যায়, তাহলে সেই মত ব্যবস্থা করা হবে। ওই চার জায়গায় অ্যাম্বুলেন্স থাকবে।
• ঢোকার সময় সকলের তাপমাত্রা মাপা হবে। লালকেল্লা চত্বরে নিয়মিত সংক্রমণমুক্ত করার কাজ চলছে।
• সকল আমন্ত্রিতকে মাস্ক পরে আসতে বলা হয়েছে। এ ছাড়াও বিভিন্ন জায়গায় প্রচুর মাস্ক বিতরণের ব্যবস্থা করা হয়েছে। মাস্ক ছাড়াও হ্যান্ড স্যানিটাইজারও থাকবে। ডিসপ্লে বোর্ডে আমন্ত্রিতদের এ বিষয়ে বিস্তারিত ভাবে জানানো হবে।
• জাতীয় সমর শিক্ষার্থী বাহিনীর সদস্যরা যেখানে থাকবেন, তার পেছনে ফুল দিয়ে সাজানো হবে।
(CG/CB
সামাজিকন্যায়ওক্ষমতায়নমন্ত্রক
শ্রী থাওয়ার চাঁদ গেহলট এবং অর্জুন মুন্ডা আজ রাঁচিতে ভিন্নভাবে সক্ষম ব্যক্তিদের জন্য সুসংবদ্ধ আঞ্চলিক কেন্দ্রের উদ্বোধন করেছেন
নয়াদিল্লি, ১৭ জুন, ২০২০
কেন্দ্রীয় সামাজিক ন্যায় বিচার ও ক্ষমতায়ন মন্ত্রী শ্রী থাওয়ার চাঁদ গেহলট এবং আদিবাসী বিষয়ক মন্ত্রী শ্রী অর্জুন মুন্ডা আজ রাঁচির খিজরি-তে নামকুম ব্লক কার্যালয়ে ভিন্নভাবে সক্ষম ব্যক্তিদের দক্ষতা বিকাশ, পুনর্বাসন এবং কর্মসংস্থানের জন্য সুসংবদ্ধ আঞ্চলিক কেন্দ্রের উদ্বোধন করেন। শ্রী গেহলট ভিডিও কনফারেন্সের মাধ্যমে এই কেন্দ্রের উদ্বোধন করেন এবং অনুষ্ঠান-স্থলে অপর কেন্দ্রীয় মন্ত্রী শ্রী অর্জুন মুন্ডা উপস্থিত ছিলেন।
এই উপলক্ষে শ্রী গেহলট বলেন, রাঁচির এই কেন্দ্রটি ঝাড়খন্ডে ভিন্নভাবে সক্ষম ব্যক্তিদের চাহিদা পূরণ করবে। এর আগে অন্যান্য রাজ্যেও এ ধরনের সুসংবদ্ধ কেন্দ্র গড়ে তোলা হয়েছে, যার মাধ্যমে ভিন্নভাবে সক্ষম ব্যক্তিদের দক্ষতা বিকাশ, পুনর্বাসন ও কর্মসংস্থানমূলক সুযোগ-সুবিধা প্রদান করা হচ্ছে। প্রধানমন্ত্রী শ্রী নরেন্দ্র মোদীর সুদক্ষ নেতৃত্বে তাঁর মন্ত্রক দেশে দিব্যাঙ্গজনদের কল্যাণ ও ক্ষমতায়নে সম্পূর্ণ অঙ্গীকারবদ্ধ। রাঁচিতে এই কেন্দ্রটি গড়ে তুলতে আড়াই একর জমির ব্যবস্থার করার জন্য তিনি রাজ্য সরকারের প্রশংসা করেন।
দিব্যাঙ্গজনদের ইউনিভার্সাল আইডি কার্ড তৈরির জন্য তিনি ঝাড়খন্ড সরকারকে আরও উদ্যোগী হওয়ার আহ্বান জানান। শ্রী গেহলট আরও জানান এখনও পর্যন্ত এ ধরনের ৩৪ লক্ষেরও বেশি আইডি কার্ড দিব্যাঙ্গজনদের প্রদান করা হয়েছে। এর ফলে, দিব্যাঙ্গজনরা রেল স্টেশন, বাস স্ট্যান্ড, বিমানবন্দর ও গুরুত্বপূর্ণ জায়গাগুলিতে যাতায়াতের ক্ষেত্রে সুবিধা পাচ্ছেন।
শ্রী গেহলট আরও বলেন, তাঁর মন্ত্রক ৫টি রাজ্যে দিব্যাঙ্গজনদের জন্য ৫টি ক্রীড়া কেন্দ্র গড়ে তোলার সিদ্ধান্ত নিয়েছে। এর ফলে, দিব্যাঙ্গজনদের মধ্যে খেলাধূলার প্রসার আরও বৃদ্ধি পাবে। মন্ত্রক শ্রবণ শক্তি দুর্বল এমন দিব্যাঙ্গজনদের সুবিধার্থে ৬ হাজারেরও বেশি শব্দ সম্বলিত একটি সাইন ল্যাঙ্গুয়েজ অভিধান তৈরি করেছে। দিব্যাঙ্গজনদের উচ্চ শিক্ষায় সুযোগ-সুবিধার জন্য মন্ত্রকের পক্ষ থেকে আর্থিক সহায়তা দেওয়া হচ্ছে।
অনুষ্ঠানে শ্রী মুন্ডা বলেন, রাঁচির এই কেন্দ্রটি রাজ্যের দিব্যাঙ্গজনদের সার্বিক কল্যাণ আরও ত্বরান্বিত করবে। এই কেন্দ্রটি চালু হওয়ার ফলে দিব্যাঙ্গজনদের কল্যাণমূলক কাজে যুক্ত ব্যক্তিরা আরও উৎসাহিত হবেন বলেও শ্রী মুন্ডা আশা প্রকাশ করেন। রাঁচিতে এ ধরনের কেন্দ্র গড়ে তোলার জন্য তিনি কেন্দ্রীয় সামাজিক ন্যায় বিচার ও ক্ষমতায়ন মন্ত্রককে আন্তরিক ধন্যবাদ জানান। উদ্বোধনী অনুষ্ঠানে রাঁচির সাংসদ শ্রী সঞ্জয় শেঠ, খেজরির বিধায়ক শ্রী রাজেশ কাচ্চব এবং সামাজিক ন্যায় বিচার ও ক্ষমতায়ন মন্ত্রকের যুগ্মসচিব ডঃ প্রবোধ শেঠ প্রমুখ উপস্থিত ছিলেন।
(CG/BD/SB
প্রধানমন্ত্রীরদপ্তর
স্বচ্ছ ভারত ২০১৯এর সূচনা করলেন প্রধানমন্ত্রী শ্রী নরেন্দ্র মোদী
নয়াদিল্লি, ০২ অক্টোবর, ২০১৯
প্রধানমন্ত্রী শ্রী নরেন্দ্র মোদী আমেদাবাদে বুধবার স্বচ্ছ ভারত ২০১৯এর সূচনা করেছেন। মহাত্মা গান্ধীর সার্ধশত জন্মবার্ষিকী স্মরণে তিনি একটি স্মারক ডাকটিকিট এবং রূপোর মুদ্রা প্রকাশ করেছেন। একইসঙ্গে প্রধানমন্ত্রী স্বচ্ছ ভারত পুরস্কার প্রাপকদের হাতে পুরস্কার তুলে দেন। এর আগে এদিন তিনি সবরমতী আশ্রমে মহাত্মা গান্ধীর প্রতি শ্রদ্ধা জ্ঞাপন করেন। তিনি ‘মগন নিবাস’  পরিদর্শন করেন এবং শিশুদের সঙ্গে আলাপচারিতায় মিলিত হন।
প্রধানমন্ত্রী শ্রী নরেন্দ্র মোদী স্বচ্ছ ভারত দিবসের অনুষ্ঠানে পঞ্চায়েত প্রধানদের সভায় বলেন, সমগ্র বিশ্ব আজ গান্ধীজির সার্ধশত জন্মবার্ষিকী উদযাপন করছে। তিনি বলেন, কয়েকদিন আগেই রাষ্ট্রসঙ্ঘ গান্ধীজির ওপর একটি স্মারক ডাকটিকিট প্রকাশ করে এই দিনটিকে যথেষ্ঠই স্মরণীয় করে তুলেছে। তাঁর জীবনে বেশ কয়েকবার সবরমতী আশ্রম পরিদর্শনের সৌভাগ্য হয়েছে। প্রতিবারই তিনি এখান থেকে নতুন শক্তি সঞ্জয় করেছেন বলে প্রধানমন্ত্রী উল্লেখ করেন।
প্রধানমন্ত্রী শ্রী নরেন্দ্র মোদী এদিন গ্রামীণ ভারতকে শৌচকর্ম থেকে মুক্ত হিসেবে ঘোষণা করেন। ‘স্বচ্ছতা’র অঙ্গ হিসেবে এই লক্ষ্যপূরণের জন্য তিনি দেশবাসীকে বিশেষ করে গ্রামে বসবাসকারী মানুষ এবং গ্রাম প্রধানদের ধন্যবাদ জানান। তিনি আরও বলেন বয়স, সমাজ এবং অর্থনৈতিক মানদন্ডের বিচার না করে প্রত্যেকেরই স্বচ্ছতা অভিযানে এগিয়ে আসার প্রয়োজন। আজ সারা বিশ্ব ভারতের এই উদ্যোগে অভিভূত বলেও তিনি জানিয়েছে। ৬০ মাসের মধ্যে ৬০ কোটি মানুষের জন্য ১১ কোটি শৌচালয় নির্মাণ সারা বিশ্বকে অবাক করে দিয়েছে বলেও প্রধানমন্ত্রী জানান।
শ্রী মোদী আরও বলেন, সাধারণ মানুষের স্বচ্ছ ভারত অভিযানে স্বেচ্ছায় অংশগ্রহণই এই সাফল্য এনে দিয়েছে। এই লক্ষ্যপূরণে যেভাবে দেশবাসী এগিয়ে এসেছেন, তারজন্য সকলকে ধন্যবাদ জানান তিনি। সাধারণ মানুষের অংশগ্রহণের গুরুত্বের ওপর জোর দিয়ে প্রধানমন্ত্রী বলেন, একইভাবে জল জীবন মিশন এবং ২০২২ সালের মধ্যে একবার ব্যবহারযোগ্য প্লাস্টিক নির্মূল করার লক্ষেও সকলকে এগিয়ে আসতে হবে।
প্রধানমন্ত্রী বলেন, মহাত্মা গান্ধী যে স্বপ্ন দেখেছিলেন, সেই স্বপ্ন পূরণের জন্য সরকার বদ্ধপরিকর। এক্ষেত্রে সাধারণ মানুষের আত্মনির্ভরতা বৃদ্ধি, সহজে বসবাস এবং প্রান্তিক মানুষকে উন্নয়নের অংশীদার করতে সরকার একাধিক পদক্ষেপ নিয়েছে বলেও উল্লেখ করেন তিনি। দেশের উন্নয়নে এবং এই স্বপ্ন পূরণের জন্য সাধারণ মানুষকে সংকল্প নেওয়ারও আহ্বান জানান প্রধানমন্ত্রী। তিনি বলেন, ১৩০ কোটি ভারতবাসী সংকল্প নিলে তবেই এই আমূল পরিবর্তন আসা সম্ভব।
CG/SS/NS
(Visitor Counter : 73
কেন্দ্রীয়মন্ত্রিসভা
গোয়ার গ্রীনফিল্ড আন্তর্জাতিক বিমান বন্দর মোপা-র নাম মনোহর আন্তর্জাতিক বিমান বন্দর করার সিদ্ধান্তে অনুমোদন কেন্দ্রীয় মন্ত্রিসভার
নয়াদিল্লি, ০৪ জানুয়ারি, ২০২৩
গোয়ার গ্রীনফিল্ড আন্তর্জাতিক বিমান বন্দর মোপা-র নাম মনোহর আন্তর্জাতিক বিমান বন্দর করার সিদ্ধান্তে অনুমোদন দিয়েছে কেন্দ্রীয় মন্ত্রিসভা। গোয়ার চার বারের মুখ্যমন্ত্রী ও প্রাক্তন প্রতিরক্ষা মন্ত্রী প্রয়াত মনোহর পাররিকরের স্মৃতির প্রতি শ্রদ্ধা জানিয়ে বিমান বন্দরের নাম পরিবর্তন করা হচ্ছে।
গোয়ার জনগণের চাহিদা পূরণে সে রাজ্যের মুখ্যমন্ত্রী বিমান বন্দরটির নাম পরিবর্তন করে মনোহর আন্তর্জাতিক বিমান বন্দর- মোপা করার আবেদন জানান।
২০২২’এর ডিসেম্বর মাসে প্রধানমন্ত্রী শ্রী নরেন্দ্র মোদী এই গ্রীনফিন্ড বিমান বন্দরের উদ্বোধন করেছিলেন।
PG/PM/NS
(
উপ-রাষ্ট্রপতিরসচিবালয়
চারদিনের ভিয়েতনাম সফরে উপ-রাষ্ট্রপতি
রাষ্ট্রসঙ্ঘের ষোড়শ ভেসক দিবস উদযাপন অনুষ্ঠানে অংশ নেবেন
নয়াদিল্লি, ৮ মে, ২০১৯
উপ-রাষ্ট্রপতি শ্রী এম ভেঙ্কাইয়া নাইডু চারদিনের সরকারি সফরে আগামীকাল ৯ই মে ভিয়েতনামে যাচ্ছেন। তাঁর এই সফরের ফলে দক্ষিণ-পূর্ব এশিয়ার দেশগুলির সঙ্গে ভারতের সুসংবদ্ধ কৌশলগত অংশীদারিত্ব আরও মজবুত হবে বলে আশা করা হচ্ছে।
ভিয়েতনাম সফরকালে সে দেশের নেতৃবৃন্দের সঙ্গে শ্রী নাইডু বৈঠকে মিলিত হবেন। এছাড়াও তিনি সে দেশের উত্তরাঞ্চলীয় হা ন্যাম প্রদেশে তাম চুক প্যাগোডাতে ১২ই মে আয়োজিত রাষ্ট্রসঙ্ঘের ষোড়শ ভেসক বা বুদ্ধ জয়ন্তী উদযাপন অনুষ্ঠানেও অংশ নেবেন। এই অনুষ্ঠানের উদ্বোধনী অধিবেশনে তিনি ভাষণ দেবেন। তাঁর ভাষণের মূল বিষয় হবে – ‘বিশ্বব্যাপী নেতৃত্বদানের ক্ষেত্রে বৌদ্ধ ধর্মের ভূমিকা তথা স্থিতিশীল সমাজের জন্য অংশীদারিত্বমূলক দায়বদ্ধতা।’
ভিয়েতনামের রাজধানী হ্যানয়ে পৌঁছনোর পর শ্রী নাইডু সে দেশে নিযুক্ত ভারতীয় রাষ্ট্রদূত আয়োজিত এক অভ্যর্থনা অনুষ্ঠানে প্রবাসী ভারতীয়দের উদ্দেশে ভাষণ দেবেন। পরদিন তিনি সে দেশের জাতীয় বীর ও শহীদ স্মৃতি স্মারকে শ্রদ্ধা জানাবেন। এরপর তিনি সে দেশের রাষ্ট্রপতি ভবনে পৌঁছলে তাঁকে আনুষ্ঠানিকভাবে স্বাগত জানানো হবে।
শ্রী নাইডু ভিয়েতনামের উপ-রাষ্ট্রপতি ড্যাং থি গক্ থিন-এর সঙ্গে প্রতিনিধি পর্যায়ের বৈঠকে মিলিত হবেন। সে দেশের জাতীয় আইনসভার অধ্যক্ষ নগুয়েন কিম থি গন্-এর সঙ্গেও সাক্ষাৎ করবেন। প্রতিনিধি পর্যায়ের বৈঠকে ভারতের উপ-রাষ্ট্রপতি বাণিজ্য ও নিয়োগ সহ একাধিক বিষয় নিয়ে বিস্তারিত আলোচনা করবেন।
আগামী ১১ই মে শ্রী নাইডু হো চি মিন সংগ্রহালয় ঘুরে দেখবেন। সেখানে তিনি প্রাক্তন রাষ্ট্রপতি হো চি মিন-কে শ্রদ্ধা জানাবেন। এরপর তিনি সে দেশে বসবাসকারী ভারতীয় সম্প্রদায়ের মানুষজন এবং ভিয়েতনামের মানুষের সঙ্গেও সাক্ষাৎ করবেন। সেদিন বিকেলে শ্রী নাইডু ভিয়েতনামের প্রধানমন্ত্রী নগুয়েন জুয়ান ফুক-এর সঙ্গে পৃথক এক বৈঠকে মিলিত হবেন। ১২ তারিখ তিনি ভিয়েতনামের হা ন্যাম প্রদেশের তাম চুক প্যাগোডাতে আয়োজিত রাষ্ট্রসঙ্ঘের ষোড়শ ভেসক বা বুদ্ধ জয়ন্তী উদযাপন অনুষ্ঠানের উদ্বোধনী অধিবেশনে মূল ভাষণ দেবেন। উল্লেখ করা যেতে পারে, ভগবান বুদ্ধের জন্মবার্ষিকী উদযাপন উপলক্ষে বুদ্ধ ধর্মাবল্বীরা ভেসক অনুষ্ঠানের আয়োজন করে থাকে। এই দিনটি ভগবান বুদ্ধের জ্ঞানালোক প্রাপ্তি এবং মহাপরিনির্বাণ দিবস হিসেবে গণ্য করা হয়ে থাকে।
শ্রী নাইডুর এই অনুষ্ঠানে অংশগ্রহণের মাধ্যমে ভারতের সঙ্গে বৌদ্ধ ধর্মাবল্বী বিভিন্ন দেশের সম্পর্ক আরও মজবুত হবে বলে মনে করা হচ্ছে। এই অনুষ্ঠানে ১০ হাজারেরও বেশি বৌদ্ধ অনুরাগী, ১,৫০০ ধর্মগুরু, গবেষক, বিজ্ঞানী সহ বহু বিশিষ্ট ব্যক্তি অংশ নেবেন।
CG/BD/DM
(Visitor Counter : 333
স্বরাষ্ট্র মন্ত্রক
প্রয়াত সুশ্রী লতা মঙ্গেশকরের সম্মানে ৬ ফেব্রুয়ারি থেকে দু-দিন রাষ্ট্রীয় শোক
নতুন দিল্লি, ৬ ফেব্রুয়ারি, ২০২২
ভারত সরকার আজ অত্যন্ত দুঃখের সঙ্গে সুশ্রী লতা মঙ্গেশকরের জীবনাবসানের কথা ঘোষণা করছে। প্রবাদ প্রতীম মহান এই কন্ঠ শিল্পীর সম্মানে ভারত সরকার আজ থেকে দুই দিন সারা দেশে রাষ্ট্রীয় শোক পালনের সিদ্ধান্ত নিয়েছে।
জাতীয় পতাকা আজ ও আগামীকাল অর্ধনমিত থাকবে এবং যাবতীয় সরকারি বিনোদনমূলক অনুষ্ঠান বাতিল করা হয়েছে।
আরও সিদ্ধান্ত হয়েছে যে, সম্পূর্ণ রাষ্ট্রীয় মর্যাদায় সুশ্রী লতা মঙ্গেশকরের অন্তেষ্টিক্রিয়া সম্পন্ন হবে।
CG/BD/AS/
(Visitor Counter : 148
স্বাস্থ্যওপরিবারকল্যাণমন্ত্রক
ভারতে নিশ্চিতভাবে করোনায় আক্রান্তের সংখ্যা লাগাতার নিম্নমুখী
মোট আক্রান্তের মধ্যে নিশ্চিতভাবে করোনায় আক্রান্তের হার কেবল ১৫.১১ শতাংশ
নিশ্চিত করোনায় আক্রান্তের ৭৬ শতাংশই ১০টি সর্বাধিক প্রভাবিত রাজ্য থেকে
নয়াদিল্লি, ৩০ সেপ্টেম্বর, ২০২০
ভারতে নিশ্চিত করোনায় আক্রান্তের হার মোট আক্রান্তের সংখ্যার তুলনায় শতাংশের হিসেবে ক্রমশ কমছে। বর্তমানে দেশে মোট আক্রান্তের মধ্যে কেবল ১৫.১১ শতাংশই নিশ্চিতভাবে করোনায় আক্রান্ত। নিশ্চিতভাবে আক্রান্তের সংখ্যা ৯ লক্ষ ৪০ হাজার ৪৪১।
দেশে ১ আগস্ট নিশ্চিতভাবে করোনায় আক্রান্তের হার ৩৩.৩২ শতাংশ থেকে কমে ৩০ সেপ্টেম্বর পর্যন্ত সময়ে দাঁড়িয়েছে ১৫.১১ শতাংশে।
ভারতে আরোগ্য লাভের হার ক্রমশ ঊর্ধ্বমুখী হওয়ার ফলে এই হার আজ ৮৩.৩৩ শতাংশে পৌঁছেছে। গত ২৪ ঘন্টায় ৮৬,৪২৮ জন আরোগ্য লাভ করেছেন এবং হাসপাতাল থেকে ছাড়া পেয়েছেন।
দেশে আরোগ্য লাভের সংখ্যা বর্তমানে ৫১ লক্ষ ৮৭ হাজার ৮২৫। একইভাবে, নিশ্চিত আক্রান্তের সংখ্যার তুলনায় সুস্থতার সংখ্যা ৪২ লক্ষ ৪৭ হাজার ৩৮৪ হয়েছে। আরোগ্য লাভের সংখ্যা ক্রমশ বাড়তে থাকায় আক্রান্তের সংখ্যা ও আরোগ্য লাভের মধ্যে ফারাক লাগাতার বাড়ছে।
দেশে নিশ্চিতভাবে করোনায় আক্রান্তের সংখ্যা নিরন্তর কমতে থাকায় ২২ সেপ্টেম্বর পর্যন্ত এই সংখ্যা ১০ লক্ষের নিচে নেমে এসেছে।
নিশ্চিতভাবে করোনায় আক্রান্তদের ৭৬ শতাংশের বেশি ১০টি রাজ্য থেকে। এগুলি হল – মহারাষ্ট্র, কর্ণাটক, কেরল, অন্ধ্রপ্রদেশ, উত্তরপ্রদেশ, তামিলনাড়ু, ওড়িশা, আসাম, ছত্তিশগড় ও তেলেঙ্গানা।
সর্বাধিক ২ লক্ষ ৬০ হাজারের বেশি নিশ্চিত করোনায় আক্রান্ত রোগী রয়েছেন মহারাষ্ট্র থেকে।
'টেস্ট, ট্র্যাক, ট্রেস, ট্রিট' ও টেকনলজি সংক্রান্ত কৌশল অনুসরণের ফলে রাজ্য ও কেন্দ্রশাসিত অঞ্চলগুলিতে আরোগ্য লাভের সংখ্যা দ্রুত বাড়ছে।
১৪টি রাজ্য ও কেন্দ্রশাসিত অঞ্চলে নিশ্চিতভাবে করোনায় আক্রান্তের সংখ্যা ৫ হাজারের কম।
মোট আরোগ্য লাভের ৭৮ শতাংশই ১০টি রাজ্য / কেন্দ্রশাসিত অঞ্চল থেকে। এর মধ্যে ১০ লক্ষের বেশি করোনা রোগী আরোগ্য লাভ করেছেন মহারাষ্ট্র থেকে। অন্ধ্রপ্রদেশ থেকে আরোগ্য লাভের সংখ্যা ৬ লক্ষের বেশি।
দেশে গত ২৪ ঘন্টায় ৮০,৪৭২ জন নতুন করে আক্রান্ত হয়েছেন।
নতুন করে আক্রান্তদের ৭৬ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকেই সর্বাধিক প্রায় ১৫ হাজার আক্রান্তের খবর মিলেছে। কর্ণাটক থেকে আক্রান্তের সংখ্যা ১০ হাজারের বেশি।
দেশে গত ২৪ ঘন্টায় ১,১৭৯ জন করোনাজনিত কারণে মারা গেছেন।
এর মধ্যে প্রায় ৮৫ শতাংশই মারা গেছেন ১০টি রাজ্য / কেন্দ্রশাসিত অঞ্চল থেকে। এগুলি হল – মহারাষ্ট্র, কর্ণাটক, পাঞ্জাব, তামিলনাড়ু, উত্তরপ্রদেশ, পশ্চিমবঙ্গ, দিল্লি, ছত্তিশগড়, মধ্যপ্রদেশ ও অন্ধ্রপ্রদেশ।
করোনাজনিত কারণে গত ২৪ ঘন্টায় মৃতদের ৩৬ শতাংশই বা ৪৩০ জন মহারাষ্ট্রের।
CG/BD/DM
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৪ কোটি ৩১ লক্ষ ছাড়িয়েছে
১২-১৪ বছর বয়সীদের ১ কোটি ৭২ লক্ষেরও বেশি টিকার ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১৩ হাজার ৬৭২
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৩৩৫
জাতীয় স্তরে আরোগ্যের হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার ০.২৩ শতাংশ
নয়াদিল্লি, ০১ এপ্রিল, ২০২২
ভারতে এ পর্যন্ত ১,৮৪,৩১,৮৯,৩৭৭টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ১,৭২,৯১,২৮২ জন নাবালক-নাবালিকা টিকার প্রথম ডোজ পেয়েছে।
স্বাস্থ্য কর্মীদের মধ্যে ১,০৪,০৩,৬৮৪ জন টিকার প্রথম ডোজ, ১,০০,০০,৩০১ জন টিকার দ্বিতীয় ডোজ এবং ৪৪,৬৫,৭০২ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৩,২৩৯ জন প্রথম ডোজ, ১,৭৫,১০,৯৪৭ জন দ্বিতীয় ডোজ এবং ৬৮,৭৮,১১৭ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ১,৭২,৯১,২৮২ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৭১,৯৬,২৪৮ জন এবং দ্বিতীয় ডোজ পেয়েছেন ৩,৮১,৬০,১৫৮ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৪৬,২৩,৩৯৫ জন এবং দ্বিতীয় ডোজ পেয়েছেন ৪৬,৬০,৯৯,৬১৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৭,৫১,৩৫৮ জন। আর দ্বিতীয় ডোজ পেয়েছেন ১৮,৫৩,৬৫,৯৯৭ জন। যাঁদের বয়স ৬০-এর ওপরে তাঁদের মধ্যে ১২,৬৭,৩৯,৩৩৯ জন প্রথম ডোজ, ১১,৫৪,৬২,০৭৫ জন দ্বিতীয় ডোজ এবং ১,১৮,২৭,৯২১ জন সতর্কতামূলক ডোজ পেয়েছেন। এ পর্যন্ত দেশে মোট ২,৩১,৭১,৭৪০টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ১ হাজার ৩৩৫ জন। বর্তমানে ১৩ হাজার ৬৭২ জন চিকিৎসাধীন। দেশে মোট সংক্রমিতের মাত্র ০.০৩ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় আরোগ্য লাভের হার ৯৮.৭৬ শতাংশ। গত ২৪ ঘণ্টায় ১ হাজার ৯১৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৪ লক্ষ ৯০ হাজার ৯২২ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৬ লক্ষ ৬ হাজার ৩৬টি নমুনা পরীক্ষা করা হয়েছে। এ পর্যন্ত দেশে ৭৮ কোটি ৯৭ লক্ষ ৭০ হাজার ৯৫৮টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.২৩ শতাংশ এবং দৈনিক সংক্রমণের হারও ০.২২ শতাংশ।
(CG/CB/SB
হকশেল অমসুং য়াইফ-য়ুম্বাল মন্ত্রালয়
স্তেত/য়ু.তি.শিংদা ফংহল্লিবা কোবিদ-১৯ ভেক্সিনগী অপদেৎ
স্তেত/য়ু.তি.শিংদা ভেক্সিন দোজ করোর ১৯৮.৩৪ হেন্না ফংহনখ্রে
শীজিন্নদ্রিবা ভেক্সিন দোজ করোর ৭.২১ হেন্না স্তেত/য়ু.তি.শিংদা লৈরি
কেন্দ্র লৈঙাক্না লৈবাক শিনবা থুংনা কোবিদ-১৯ ভেক্সিনেসনগী থবক থৌরমশিং খোঙজেল য়াঙখৎহন্নবা অমদি পাকথোক চাউথোকহন্নবা খোঙফম চেৎনা লেপ্লি। লৈবাক শিনবা থুংনা পায়খৎলিবা কোবিদ ১৯ ভেক্সিনেসন অসি জনুৱারী ১৬, ২০২১দগী হৌখিবনি। কোবিদ ভেক্সিনেসন অসি মীপুম খুদিংদা ফংহন্নবগী অনৌবা তাঙ্কক জুন ২১, ২০২১দগী হৌখিবনি। ভেক্সিন হেন্না ফংহন্দুনা, স্তেত অমসুং য়ু.তি.শিংনা হেন্না ফবা মওংদা থৌরাং তৌজনবগীদমক ফংগদবা ভেক্সিনশিং মাঙজৌননা খঙহন্দুনা, অমদি ভেক্সিন সপ্লাই চেন মওং মরিল নাইহন্দুনা ভেক্সিনেসন দ্রাইভ অসি হেন্না খুমাঙ চাওশিনহল্লি।
লৈবাক শিনবা থুংনা পায়খৎলিবা ভেক্সিনেসন দ্রাইভ অসিগী শরুক অমা ওইনা ভারত লৈঙাক্না স্তেত অমসুং য়ু.তি.শিংদা কোবিদ ভেক্সিন লেম্না ফংহন্দুনা ঙাক্লৌ পীরি। কোবিদ ১৯ ভেক্সিনেসন দ্রাইভ অসি মীপুম খুদিংদা ফংহন্নবগী অনৌবা তাঙ্কক্তা কেন্দ্র লৈঙাক্না লৈবাকসিদা পুথোক্লিবা ভেক্সিনশিং ৭৫% লৌদুনা স্তেত অমসুং য়ু.তি.শিংদা ফংহনগনি ।
|
|
ভেক্সিন দোজ
|
|
২০২২গী ওগস্ত ১১ ফাওবদা)
|
|
সপ্লাই তৌখিবা
|
|
১,৯৮,৩৪,৫২,৩২৫
|
|
লেমহৌরিবা বেলেন্স
|
|
৭,২১,৪৯,৮৫০
ভারত লৈঙাক  অমসুং দাইরেক্ত স্তেত প্রোকরমেন্ত কাঙলুপকী খুত্থাঙদা স্তেত/য়ু.তি.শিংদা ভেক্সিন দোজ করোর ১৯৮.৩৪  হেন্না ফংহনখ্রে।
লেমহৌরিবা অমদি শীজিন্নদ্রিবা কোবিদ ভেক্সিন দোজ করোর ৭.২১  হেন্না স্তেত/য়ু.তি.শিংদা কাপ্ননবা লৈরি।
সড়কপরিবহণওমহাসড়কমন্ত্রক
সড়ক দুর্ঘটনার কারণ সংক্রান্ত তথ্য
নয়াদিল্লি, ০২ ডিসেম্বর, ২০১৯
সড়ক দুর্ঘটনা সংক্রান্ত তথ্য সংগ্রহ ও সংগৃহীত তথ্য যথাযথভাবে একত্রীকরণের পদ্ধতি পর্যালোচনা করার জন্য দিল্লি আইআইটি, খড়্গপুর আইআইটি, বিশ্ব স্বাস্থ্য সংগঠন, রাজ্যগুলির উচ্চ পদস্থ পুলিশ ও পরিবহণ আধিকারিক এবং কেন্দ্রীয় সড়ক পরিবহণ ও মহাসড়ক মন্ত্রকের আধিকারিকদের নিয়ে একটি বিশেষজ্ঞ কমিটি গঠন করা হয়েছে। এই কমিটি গঠনের উদ্দেশ্য হ’ল – সড়ক দুর্ঘটনা সংক্রান্ত তথ্যের উপযুক্ত একত্রীকরণ এবং দুর্ঘটনা সংক্রান্ত যাবতীয় প্রাসঙ্গিক তথ্য নথিবদ্ধ করে রাখা। কমিটির সুপারিশের ভিত্তিতে ২০১৭ থেকে একটি সংশোধিত অভিন্ন সড়ক দুর্ঘটনা সংক্রান্ত তথ্য সংগ্রহ ও নথিভুক্তিকরণ পদ্ধতি গ্রহণ করা হয়েছে।
রাজ্যসভায় আজ এক লিখিত জবাবে এই তথ্য দেন কেন্দ্রীয় সড়ক পরিবহণ ও মহাসরক মন্ত্রী শ্রী নীতিন গড়করি।
CG/BD/SB
(Visitor Counter : 43
প্রধানমন্ত্রীরদপ্তর
কৃষিক্ষেত্রকে শক্তিশালী করার জন্য প্রধানমন্ত্রীর বৈঠক
নতুনদিল্লি, ২ মে,২০২০
প্রধানমন্ত্রী শ্রী নরেন্দ্র মোদী আজ কৃষিক্ষেত্রর নানা সমস্যা এবং এর জন্য প্রয়োজনীয় সংস্কার নিয়ে আলোচনা করতে একটি বৈঠক করেন। বৈঠকে কৃষিপণ্য বিপণন, অতিরিক্ত উৎপাদিত পণ্যের ব্যবস্থাপনা, কৃষকদের প্রাতিষ্ঠানিক ঋণ পাওয়ার সুবিধে এবং উপযুক্ত আইন গঠনের মধ্য দিয়ে কৃষিকে বিভিন্ন বিধিনিষেধ থেকে মুক্ত করার মতো বিষয়গুলি নিয়ে আলোচনা করা হয়।
বর্তমান বিপণন ব্যবস্থাকে আরও কৌশলগত সহায়তা প্রদান এবং কৃষিক্ষেত্রে দ্রুত উন্নয়নের জন্য প্রয়োজনীয় সংস্কারের বিষয় নিয়ে বৈঠকে আলোচনা হয়। এছাড়া কৃষিক্ষেত্রর পরিকাঠামোকে শক্তিশালী করা, এরজন্য সুবিধেযুক্ত ঋণদান , পিএম-কিষান সুবিধাভোগীদের জন্য কিষাণ ক্রেডিট কার্ড দেবার বিশেষ উদ্যোগ বৃদ্ধি এবং রাজ্যর মধ্যে ও এক রাজ্য থেকে অন্য রাজ্যে উৎপাদিত ফসল বিক্রির সুবিধা যেন কৃষকরা পান সেই বিষয়গুলিও বৈঠকে স্থান পায়। ই-কমার্সের উন্নতিতে ই-ন্যামকে কিভাবে আরো শক্তিশালী করা যায়, সেই বিষয় নিয়েও আলোচনা হয়েছে।
কৃষি-অর্থনীতিতে মূলধন ও প্রযুক্তির ব্যবহার বাড়িয়ে কৃষিক্ষেত্রের নতুনভাবে বিকাশের জন্য দেশে অভিন্ন আইনী কাঠামো গড়ে তোলার সম্ভাবনাগুলি খতিয়ে দেখার বিষয়েও আলোচনা হয়। কৃষিকাজে জৈব-প্রযুক্তির ব্যবহার বাড়িয়ে উৎপাদন বৃদ্ধি ও চাষের খরচ কমানোর দিকটি নিয়ে মতবিনিময় করা হয়। ক্ষুদ্র ও প্রান্তিক চাষিদের স্বার্থ রক্ষা করে আদর্শ জমি ইজারা আইনের নানা দিক নিয়ে বিস্তারিত আলোচনা হয়েছে। কৃষিপণ্যের উৎপাদন পরবর্তী ক্ষেত্রে পরিকাঠামো গড়ে তুলতে বিপুল বেসরকারি বিনিয়োগকে আকৃষ্ট করার জন্য নিত্য প্রয়োজনীয় পণ্য আইনকে কিভাবে যুগোপযোগী করা যায় সেই বিষয় নিয়েও বৈঠকে কথা হয়েছে।
কৃষিপণ্যের রপ্তানীতে উৎসাহ দেবার জন্য নির্দিষ্ট পণ্যের জন্য বিশেষ ব্র্যান্ড ও পরিষদ গঠন, চুক্তি ভিত্তিক চাষ ও কৃষি ক্লাস্টার গঠনের মধ্য দিয়ে ‘ব্র্যান্ড ইন্ডিয়া’ কি করে তৈরি করা যায় বৈঠকে তা নিয়েও আলোচনা হয়।
আমাদের কৃষকদের সুবিধের জন্য কৃষিক্ষেত্রে প্রযুক্তির ব্যবহারের উপর বিশেষ গুরুত্ব দেওয়া হয়েছে। বিশ্বজুড়ে সরবরাহ শৃঙ্খলের প্রতিযোগিতায় টিকে থাকার জন্য প্রধানমন্ত্রী দেশের কৃষকদের প্রযুক্তি ব্যবহারের উপর বিশেষ জোর দিয়েছেন।
কৃষিভিত্তিক অর্থনীতিকে আরো চাঙ্গা করে তুলতে, কৃষি বিপননে স্বচ্ছতা আনতে কৃষক যাতে সর্বোচ্চ লাভবান হন সেই জন্য এফপিও গুলিকে আরো শক্তিশালী করে তোলার সিদ্ধান্ত নেওয়া হয়েছে। কৃষকদের পছন্দ মত চাষ, ফসলের ভালো দাম পাওয়া এবংকৃষি বাজারগুলির জন্য বর্তমান আইন গুলির পর্যালোচনার উপর বৈঠকে গুরুত্ব দেওয়া হয়েছে।
(CG/CB
স্বাস্থ্যওপরিবারকল্যাণমন্ত্রক
সেরো ভাইরাসের প্রভাব সম্পর্কে জেলাস্তরীয় তথ্য প্রণয়নে আইসিএমআর – এর সঙ্গে সহযোগিতায় রাজ্য-ভিত্তিক সেরো সমীক্ষা পরিচালনার জন্য রাজ্যগুলিকে কেন্দ্রের পরামর্শ
নয়াদিল্লি, ২৮ জুলাই, ২০২১
সেরো ভাইরাসের প্রভাব সম্পর্কে জেলাস্তরীয় তথ্য প্রণয়নে আইসিএমআর-এর সঙ্গে সহযোগিতায় রাজ্য-ভিত্তিক সেরো সমীক্ষা পরিচালনার জন্য রাজ্য/কেন্দ্রশাসিত অঞ্চলগুলিকে কেন্দ্রীয় সরকারের পক্ষ থেকে পরামর্শ দেওয়া হয়েছে। এ ধরনের সমীক্ষা স্থানীয় ভিত্তিতে জনস্বাস্থ্য ব্যবস্থায় অত্যন্ত গুরুত্বপূর্ণ। কেন্দ্রীয় স্বাস্থ্য সচিব সমস্ত রাজ্যের অতিরিক্ত মুখ্যসচিব/মুখ্যসচিব/স্বাস্থ্য সচিবদের চিঠি দিয়ে এ ধরনের সমীক্ষা পরিচালনার পরামর্শ দিয়েছেন।
ভারতীয় চিকিৎসা গবেষণা পরিষদ -এর পক্ষ থেকে জাতীয় স্তরে পরিচালিত সেরো ভাইরাসের প্রভাব সম্পর্কিত চতুর্থ পর্যায়ের সমীক্ষার ফলাফলগুলির কথা উল্লেখ করে কেন্দ্রীয় স্বাস্থ্য মন্ত্রক রাজ্য/কেন্দ্রশাসিত অঞ্চলগুলিকে সেরো ভাইরাসের প্রভাব জানতে সমীক্ষা পরিচালনার পরামর্শ দিয়েছে। ভবিষ্যতে কোভিড-১৯ এর মতো জটিল ও আপৎকালীন পরিস্থিতি মোকাবিলায় যাতে দ্রুত ব্যবস্থা গ্রহণ করা যায়, সেই লক্ষ্যে এই পদক্ষেপ। এ ধরনের সমীক্ষার ফলাফল জনস্বাস্থ্য ক্ষেত্রে জটিল পরিস্থিতি মোকাবিলায় কাজে লাগানো যেতে পারে।
উল্লেখ করা যেতে পারে যে, আইসিএমআর সম্প্রতি দেশের ৭০টি জেলায় সেরো সমীক্ষা চালিয়েছে। জাতীয় স্তরে কোভিড সংক্রমণ ছড়িয়ে পড়ার পরিধি নিরূপণে আইসিএমআর সেরো সমীক্ষা পরিচালনার উদ্যোগ নেয়। তবে, জাতীয় স্তরে পরিচালিত সমীক্ষার ফলাফল থেকে জেলা বা রাজ্যগুলির মধ্যে সেরো ভাইরাসের প্রকৃত প্রভাব সম্পর্কে সঠিক তথ্য পাওয়া সম্ভব নয়। এই জন্য রাজ্যগুলিকে সেরো ভাইরাসের প্রভাব জানার জন্য সমীক্ষার পরামর্শ দেওয়া হয়েছে।
CG/BD/SB
(Visitor Counter : 210